Președintele Klaus Iohannis a comentat joi, la Bruxelles, în termeni ironici discursul susținut de premierul Viorica Dăncilă în Parlament referitor la prioritățile președinției României la Consiliul UE, calificându-l ”drăguț”.





”Acest discurs de consens și pace mondială devine un discurs constant al doamnei premier. Drăguț”, a spus Iohannis, întrebat cum comentează apelul la pace și consens lansat de Dăncilă, marți, în Parlament.





